נגה ארז

נגה ארז (נולדה ב-26 בדצמבר 1989) היא זמרת, פזמונאית, ראפרית, מוזיקאית, מפיקה מוזיקלית ושחקנית ישראלית. נגה ארז נולדה בשנת 1989, בת ליהודית ונמרוד ארז, וגדלה בקיסריה. היא החלה את דרכה המוזיקלית כחלק מקבוצות ולהקות כזמרת, קלידנית ומנגנת בכלי הקשה. למדה באקדמיה למוזיקה בירושלים. בצה"ל שירתה בלהקה צבאית. אבי סבה, הסופר יהודה ארז, שינה את שם משפחתו, רזניצ'נקו, לארז. עם סיום שירותה הצבאי הייתה זמרת רקע בשירה של דנה אינטרנשיונל, Ding Dong באירוויזיון 2011. השיר לא העפיל לגמר, והיה מקום 15 בחצי הגמר. בנוסף ניגנה בהרכב של עמית ארז The Secret Sea, והקימה שלישיית ג'אז. עבדה תחילה על אלבום ג'אז, אך במהרה שינתה כיוון ועברה לכתיבה והפקת מוזיקה אלקטרונית ובמקביל חיממה את הופעותיו של שלומי שבן. ארז התכוונה להוציא סינגלים בלבד, אולם לאחר שהצטרפה ללייבל הבינלאומי City Slang החלה לעבוד על אלבום. ב-2 ביוני 2017, הוציאה תחת הלייבל City Slang את אלבום הבכורה שלה "Off the Radar" בשיתוף אורי רוסו, שהופק והוקלט ברובו באולפני דורית בתל אביב. האלבום קיבל חשיפה גבוהה בעולם, והיא הופיעה במגזינים הנחשבים בילבורד ו-NME. ארז הופיעה עם האלבום בפסטיבלי המוזיקה הנחשבים ברחבי העולם כמו הפרימוורה, Roskilde, SXSW ועוד. באותה שנה השתתפה בפסטיבל אינדינגב ה-11 לצד ג'ירפות, רוקפור, אסתר רדא, יהוא ירון וערן צור, אור אדרי, אלון עדר ועוד. השיר "Off the Radar" מהאלבום הראשון נכלל בפסקול של סדרה גרמנית מבית נטפליקס בשם "איך למכור סמים באינטרנט (במהירות)" מ-2019. בנובמבר 2017, הודיעה חברת אפל ששירה של נגה ארז, "Dance While You Shoot", יוביל את הפרסום של החברה ל-Apple Music. ב-2019, יצא אלבום הופעה בשם "Radar Reworked", אשר היה פרי שיתוף פעולה של ארז עם הקאמרטה הישראלית ירושלים. האלבום הוקלט בהופעה חיה בבית האופרה כחלק מאירועי "לילה אלקטרוני באופרה" במסגרת סדרת "השתקפויות". באותה השנה, הוציאה סינגל עם אקו בשם "Chin Chin", שאף הושמע על ידי בילי אייליש, במפגש עם מעריציה. בפברואר 2020, הוציאה את הסינגל "Views". השיר נכלל באלבום השני שלה והוא מתייחס למעשה לתרבות הפופליזם וצפיות ביוטיוב. ביוני, הוציאה סינגל שני מתוך האלבום הבא שלה, בשם "NO News on TV". בספטמבר 2020, ביצעה גרסת כיסוי לשיר "הביאו את הסתיו" (במקור של איפה הילד) במסגרת המיזם "צו השעה". בינואר 2021, הוציאה את הסינגל "End of the Road", ויחד עם צאתו הכריזה על שם אלבומה השני, Kids. בפברואר 2021, הופיע השיר "Views" בפרסומת ארצית בצרפת ונכנס למצעד 50 השירים המחופשים ביותר בפריז. באותה השנה, הצטרפה ארז לסדרה "פמת"א", המשודרת בכאן 11, בתפקיד אנה סנופקין. באוקטובר 2021, הוציאה וידאו קליפ בשיתוף עם חברת "אמדוקס", בחלק ממיזם חידוש מיתוג החברה בשם "MAKE IT AMAZING". הווידאוקליפ היה בראש מדד הפרסומות של יוטיוב ו-ynet לחודש אוקטובר 2021. באותה השנה, זכתה בפרס אקו"ם לתגלית השנה. ב-25 במאי 2022, יצא לאור הסינגל שלה "Nails", וב-16 בספטמבר 2022 יצאה גרסת הרמיקס עם הראפרית מיסי אליוט. ב-31 באוגוסט 2022, ארז שיתפה פעולה עם להקת הרוק ויזר בגרסה המחודשת לשירה של הלהקה "Records". ב-16 וב-17 בדצמבר 2022 ארז הייתה מופע הפתיחה ללהקת הבריטית פלורנס אנד דה משין בהיכל מדיסון סקוור גארדן, הנמצא במנהטן, ניו יורק. ב-1 ביוני 2023 הופיעה ביחד עם רובי ויליאמס בפארק הירקון מול קהל של 31 אלף אנשים. ב-28 ביולי הוציאה את הסינגל "Quiet" מתוך פסקול הסרט "לב של אבן" של נטפליקס, שבו גם שירה End of the Road פותח את הסצנה הראשונה בסרט. הסינגל "Quiet" הגיע למקום ה-16 במצעד השבועי של מדיה פורסט. ב-12 במרץ 2024, פורסם כי ארז ורוסו עובדים על אלבום חדש. באותו היום יצא השיר הראשון מהאלבום, "Come Back Home". בשיר משולבת המוזיקה של השיר "כמה טוב שבאת הביתה", שכתבו שלום חנוך ויענקל'ה רוטבליט ואותו ומבצע אריק איינשטיין. השיר נכתב כחודשיים לפני מתקפת הפתע על ישראל ב-7 באוקטובר 2023. ב-10 באפריל, הוציאה את הסינגל השני מתוך האלבום, "Vandalist". ב-5 ביוני, ארז הוציאה שיר חדש בשם "PC People" בהשתתפות אורי רוסו. השיר מבקר את תרבות ה"פוליטיקלי קורקט", ומילותיו עוסקות בנושאים הקשורים לאתגרים שעומדים בפני אמנים עם דעת הקהל ותרבות הביטול. ב-17 ביולי הוציאה לאור את הסינגל "Ayayay" בהשתתפות הראפר הארגנטינאי Dillom (אנ'). ב-21 באוגוסט הוציאה את השיר "Godmother" יחד עם עדן בן זקן. ב-20 בספטמבר יצא לאור אלבומה השלישי The Vandalist. בן זוגה ושותפה ליצירה של ארז הוא אורי רוסו, מפיק מוזיקלי שהיה בעבר חלק מההרכב "ספנסרוסו". ב-13 בספטמבר 2024, הודיעו כי הם מצפים לילד ראשון. הסגנון המוזיקלי של ארז מושפע מהיפ הופ, מוזיקה אלטרנטיבית, אלקטרונית ופופ. היא משתמשת במערכת תופים אלקטרונית וסינתיסייזרים. 2017: Off the Radar 2021: Kids 2024: The Vandalist 2019: Radar Reworked מדיה וקבצים בנושא נגה ארז בוויקישיתוף אתר האינטרנט הרשמי של נגה ארז (באנגלית) נגה ארז, ברשת החברתית פייסבוק נגה ארז, ברשת החברתית אקס (טוויטר) נגה ארז, ברשת החברתית אינסטגרם נגה ארז, סרטונים בערוץ היוטיוב נגה ארז, במסד הנתונים הקולנועיים IMDb (באנגלית) נגה ארז, באתר שירונט נגה ארז, באתר אפל מיוזיק (באנגלית) נגה ארז, באתר ספוטיפיי נגה ארז, באתר סאונדקלאוד (באנגלית) נגה ארז, באתר Last.fm (באנגלית) נגה ארז, באתר AllMusic (באנגלית) נגה ארז, באתר MusicBrainz (באנגלית) נגה ארז, באתר דיזר נגה ארז, באתר Discogs (באנגלית) נגה ארז, באתר Songkick (באנגלית) נגה ארז, באתר Genius נגה ארז, דף שער בספרייה הלאומית נגה ארז, באתר בנדקמפ דפנה ארד, נגה ארז היא נציגת ישראל לאולימפיאדה בתחום הפופ האלקטרוני, באתר הארץ, 4 באוגוסט 2016 איתי סגל, "הייתי צריכה להיות עכשיו עם האנשים הכי ביג בפסטיבלים: אייליש. קנדריק. ליזו. במקום, אני יושבת פה", באתר "ידיעות אחרונות", 19 במרץ 2021 יונתן ריגר, ‏"שלחו לי אלפי הודעות, נרצח אותך, אנחנו יודעים איפה את גרה": נגה ארז על ההצלחה המטאורית ורגעי השפל, באתר ‏מאקו‏, 7 בינואר 2022 נועם כהן, ‏נגה ארז ואורי רוסו חתמו באטלנטיק רקורדס, באתר ‏מאקו‏, 3 במאי 2022 יפתח כרמלי, ‏נגה ארז תוקפת את קנדריק, דרייק, הסטודנטים מארה"ב, ואת מי לא בעצם, באתר ‏מאקו‏, 5 במאי 2024 מתן שרון, ‏מפת ההיפ הופ של ישראל, המהדורה הראשונה (אי פעם) - חלק ב', באתר ‏מאקו‏, 15 באוקטובר 2020 Jennifer Greenberg, Flying above the radar: an interview with Noga Erez, Time Out Israel (באנגלית) קייט האצ'ינסון, Noga Erez: ‘I get told by people not to talk about what is happening in Israel’, הגארדיאן, ‏14 במאי 2017 (באנגלית) גיא פינס 5 | נגה ארז חוזרת הביתה 28.12.22 | לצפייה ישירה | makoTV, באתר mako, ‏2022-12-28 ג'סיקה סטיינברג, Apple Music ad features electronic sound of Israeli musician Noga Erez, Times Of Israel, ‏28 בנובמבר 2017 (באנגלית) חן פרורדין, ‏נגה ארז - Noisy, באתר ‏מאקו‏, 28 ביוני 2017 ג'ניפר גרינברג, Flying above the radar: an interview with Noga Erez, Time Out Israel, ‏3 באוגוסט 2017 (באנגלית) אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017 יאיר בריל, לאפל מיוזיק יש פסקול חדש, והוא ישראלי, באתר הארץ, 5 בנובמבר 2017 Noga Erez – "End Of The Road", Stereogum, ‏13 בינואר 2021 (באנגלית) הלהיט של נגה ארז מככב בפרסומת בצרפת - mako, נבדק ב-2021-03-19 אמייזינג: הלהיט של נגה ארז בראש מדד הפרסומות, באתר ynet, 14 בנובמבר 2021 רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021 הפתעה: נגה ארז מתארחת בשיר של וויזר, באתר ynet, 31 באוגוסט 2022 גיל משעלי, ‏נגה ארז יצרה את שיר הנושא עבור סרטה החדש של גל גדות בנטפליקס: "כבוד גדול", באתר ‏מאקו‏, 18 ביוני 2023 המצעד השבועי של מדיה פורסט, באתר מדיה פורסט, ‏6-12 באוגוסט 2023 מאיה כהן, "כמה טוב שבאת הביתה": נגה ארז בצעד חדש, באתר ישראל היום, 12 במרץ 2024 יובל אראל‏, נגה ארז – Vandalist, בבלוג של יובל אראל, מגזין מוזיקה ותרבות, 10 באפריל 2024 גיל משעלי, ‏נגה ארז "משתינה על הפוליטיקלי קורקט שלכם" בשיר חדש, באתר ‏מאקו‏, 5 ביוני 2024 בן שלו, האלבום החדש של נגה ארז מחזק את התחושה שהקול שלה לא לגמרי אותנטי, באתר הארץ, 24 בספטמבר 2024 Instagram, www.instagram.com